

MINISTRIA E INFRASTRUKTURËS DHE ENERGJISË AGJENCIA KOMBËTARE E BURIMEVE NATYRORE

DREJTORIA MINERARE

Nr. Prot. Tiranë më, .04.2023

**Lënda: *Kthim përgjigje***

Në përgjigje suajës, ardhur në AKBN në rrugë elektronike me lëndë *“Kërkesë për informacion*”, sipas pikave të kërkuara nga ana juaj*,* ju informojmë si më poshtë:

# - Sa është numri total i guroreve që ushtrojnë aktivitetin brenda zonave të mbrojtura?

Referuar databazës që AKBN disponon numri i lejeve minerare që janë aktive dhe ushtrojnë aktivitet minerar brenda zonave të mbrojtura, janë 5 leje.

# - Cilat janë këto subjekte dhe për sa vite e kanë lejen e shfrytëzimit?

Subjektet dhe afati i dhënies së lejes minerare të shfrytëzimit janë si në tabelen më poshtë:

*Tabela Nr. 1. Tabela me lejet minerare që janë brenda zonave të mbrojtura.*

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr** | **Nr.**  **Leje** | **Data Akt-**  **Miratimit** | **Emri i subjektit** | **Bashkia** | **Emertimi i**  **vendburimit** | **Lloji i**  **Mineralit** | **Afati lejes** |
| 1 | **721/1** | 01.09.2003 | SHPETIMI shpk | Pogradec | Saselisht | **Gur Gëlqeror** | Procedure shtyrje  + 10 vite + 5 vite me te drejte shtyrje |
| 2 | **831** | 18.12.2004 | BENAKS - 94 shpk | Pogradec | "Mademi", Peshkepi | **Kuarc** | 1 vit + 10 + 5  vite me te drejte shtyrje |
| 3 | **939/1** | 18.04.2006 | BENAKS - 94 shpk | Pogradec | Perroi i Gllaves,  Çerrave | **Gur Gëlqeror** | 2 vite + 10 + 5 vite me te drejte  shtyrje |
| 4 | **1049/1** | 31.07.2007 | ALLBENIA - FERRO shpk | Kukës | Kodra e Nocit, Kalla,  Shishtavec | **Kuarc** | 4 vite + 10 + 5 vite me te drejte  shtyrje |
| 5 | **1892** | 01.07.2020 | ALARUP shpk | Pogradec | Ish Miniera qymyrit Alarup | **Qymyr Guri** | 25 vite +10 vite me te drejte  shtyrje |

# - Ju lutem listoni emrat e subjekteve dhe vendet që u është miratuar të shfrytëzojnë?

Në tabelën e mësipërme janë të dhënat e kërkuara të pikës 3.

# – Cfarë masash po merren për ndërprerjen e aktivitetit të këtyre subjekteve?

Agjencia Kombëtare e Burimeve Natyrore është strukturë vartësie e M.I.E-s për mbikëqyrjen dhe monitorimin e veprimtarive minerare te shfrytëzimit në zbatim të ligjit Nr.10304, datë 15.07.2010, i ndryshuar, “*Për Sektorin Minerar në Republikën e Shqipërisë*” dhe akteve nënligjore që rrjedhin prej tij dhe nuk mund të marre dhe të hartojë politika për ndërprerje ose jo, për arsye mjedisore.

Në zbatim të ligjit nr 10304 datë 15.07.2010, i amenduar dhe akteve nënligjore të tij subjektet para se të pajisen me leje minerare pajisen me leje mjedisore për zonën minerare, në këtë leje janë vendosur kriteret sipas legjislacionit Mjedisor.

# - Cili është plani për zhvendosjen e tyre dhe afatet për këtë proces?

Agjencia Kombëtare e Burimeve Natyrore është strukturë vartësie e M.I.E-s për mbikëqyrjen dhe monitorimin e veprimtarive minerare të shfrytëzimit në zbatim të ligjit Nr.10304, datë 15.07.2010, i ndryshuar, “*Për Sektorin Minerar në Republikën e Shqipërisë*” dhe akteve nënligjore që rrjedhin prej tij dhe si e tillë nuk mund të marrë masa dhe të hartojë politika për zhvendosjen ose jo të këtyre lejeve minerare.

# – Sa është vlera e nevojshme për rehabilitimin e zonave, ku ushtrojnë aktivitet këto subjekte?

AKBN para se të merret leja minerare trajton në Këshillin Teknik projektin e hapjes dhe përcakton vlerën e garancisë së rehabilitmit për të gjithë afatin kohor të lejes minerare e cila depozitohet cdo vit në thesarit të shtetit. Në zbatim të ligjit dhe akteve nënligjore AKBN gjatë monitorimit në terren bënë edhe rivlerësimin e garancisë së rehabilitimit të mjedisit në rast së siperfaqja e prekur në terren është më e madhe se sipërfaqe e përcaktuar në Këshillin Teknik në momentin e marrjes së lejes. Në fund të aktivitetit minerar subjektet kanë detyrë të kryejnë rehabiltimin e mjedisit, për siperfaqen e prekur nga aktiviteti minerar.

*Tabela nr.2 Tabela me sipërfaqet e prekura dhe garancitë e rehabilitimit të mjedisit të paguara.*

|  |  |  |  |  |  |
| --- | --- | --- | --- | --- | --- |
| Nr Leje | Data e Lejes | Subjekti | Minerali | Siperfaqet e prekura  (hectar) | Paguar deri me Prill 2023  (lekë) |
| 721/1 | 01.09.2003 | SHPETIMI SHPK | Gur gelqeror | 3.43 | 1,699,200 |
| 831 | 18.12.2004 | BENAKS - 94, SHPK | Kuarc | 0.53 | 295,956 |
| 939/1 | 18.04.2006 | BENAKS - 94, SHPK | Gur gelqeror | 0.52 | 221,820 |
| 1049 | 31.07.2007 | ALBANIA FERRO SHPK | Kuarc | 2.4 | 1,986,887 |
| 1892 | 01.07.2020 | ALARUP (ish miniera e vjeter Alarup) | Qymyr Guri | 9.1 | 3,246,123 |
| TOTALI | | | | 15.98 | 7,449,986 |

***Theksojmë se, garancia e rehabilitimit të mjedisit është vlerë e përcaktuar për gjithë vitet e lejes minerare (vlerë që paguhet çdo vit nga subjektet minerare).***

# DREJTORIA MINERARE